मधुबन में हाट बाजार से ज्यादा जरूरी निगम के लिए शराब दुकान बनाना
नगर निगम के अफसरों को शहर में आमजनता को सहूलियत देने के लिए हाट बाजार बनाने से ज्यादा जरूरी शराब दुकान बनाना हो गया है। यही कारण है कि दुकान बनाने का काम तेजी से शुरू करा दिया गया है। जबकि हाट बाजार के ठेकेदार का काम बंद कराकर उसे अगले फैसले का इंतजार करने कहा गया है। हाट बाजार का काम अरपा असाडा से एनओसी लेने के लिए रोका गया है जबकि शराब दुकान बनाने के लिए ऐसी कोई एनओसी अरपा असाडा से नहीं ली गई है।
नगर निगम आम जनता की सहूलियत के लिए शहर के अलग-अलग स्थानों में हाट बाजार बनाने जा रहा है। एक साथ हुए टेंडर के बाद सरकंडा मुक्तिधाम के पीछे हाट बाजार बनकर तैयार हो गया। अब उसके आबंटन में देर है। मधुबन में ठेका दिया गया तो ठेकेदार ने काम भी शुरू कर दिया। उसने 15 से 20 कालम खड़ा कर लिया। इसके बाद उसे काम रोकने कह दिया गया है। वहां पर जमीन का सीमांकन और ले आउट नए सिरे से करने की बात कही जा रही है। चूंकि यह जमीन अरपा नदी से लगी हुई और 200 मीटर में किसी भी तरह के प्रोजेक्ट पर काम करने के लिए अरपा असाडा की एनआेसी जरूरी है इसलिए हाट बाजार का काम नगर निगम ने रोक दिया है। लेकिन उसी जमीन के एक कोने में शराब दुकान बनाने का फैसला पिछले महीने लिया गया और इसका निर्माण शुरू करा दिया गया। बिल्डिंग का निर्माण तेजी से चल रहा है। प्लिंथ लेवल से ऊपर दीवारों की जुड़ाई चल रही है। ठेकेदार को जल्द बिल्डिंग बनाने के निर्देश दिए गए हैं। जिस जगह यह दुकान बन रही है वह बिल्कुल नदी के किनारे हैं। इसके लिए अरपा असाडा से एनओसी भी नहीं लिया गया है। निर्माणाधीन दुकान के सामने एक मंदिर है और आसपास लोगों के मकान बने हुए हैं। मंदिर से महज 25 कदम की दूरी पर श्मशान गृह है। श्मशान गृह के सामने से ही लोग वहां से गुजरेंगे। नगर निगम के अफसरों ने आम जनता की सहूलियतों का जरा भी ध्यान नहीं रखा है। हाट बाजार खुलने से सैकड़ों लोगों को रोजगार तो मिलता ही, आमजनता को भी सब्जी खरीदने दूर नहीं जाना पड़ता। सरकंडा में हाट बाजार के पीछे सुलभ शौचालय के करीब खाली जमीन पर शराब दुकान निर्माण की तैयारी चल रही है।
मधुबन के लोगों ने सौंपाा ज्ञापन
मधुबन में निर्माणाधीन शराब दुकान का विरोध शुरू हो चुका है। वहां के महिला-पुरुषों और युवाओं ने नगर निगम और जिला प्रशासन के अधिकारियों को ज्ञापन देकर शराब दुकान नहीं खोले जाने की मांग है। नागरिक मंगलवार को ज्ञापन लेकर फिर जिला प्रशासन के अधिकारियों के पास पहुंचे और विरोध जताया। उन्होंने शराब दुकान खोले जाने के निर्णय को वापस लेने की मांग की।
मधुबन में हाट बाजार का काम शुरू होने के बाद रोक दिया गया था, लेकिन पास ही शराब दुकान का निर्माण तेजी से कराया जा रहा है।
मधुबन में निर्माणाधीन हाट बाजार का काम क्यों रोका गया?
- यह जमीन अरपा नदी किनारे है और 200 मीटर तक निर्माण करने से पहले अरपा असाडा की एनओसी जरूरी है। एनओसी नहीं थी इसलिए काम रोका गया है।
नदी के ठीक किनारे शराब दुकान का निर्माण चल रहा है इसकी एनओसी है क्या?
- यह निर्माण तो अस्थायी है। आवश्यकतानुसार इसे तोड़ा भी जा सकता है। निर्माण शेड वाला हो रहा है।
जमीन का चयन किस आधार पर किया गया?
- जमीन का चयन तो आबकारी विभाग कर रहा है, हम तो सिर्फ निर्माण एजेंसी हैं।
अस्थायी है निर्माण, जरूरत पड़ने पर तोड़ा जा सकता है
-सुधीर गुप्ता, अधीक्षण अभियंता नगर निगम बिलासपुर
सीधी बात
ठेकेदार को वर्क आर्डर देकर काम शुरू कराया फिर रोक दिया
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva